b'\n_START_ARTICLE_\nTrauma Center: New Blood\n_START_SECTION_\nJuoni\n_START_PARAGRAPH_\nNew Blood alkaa seitsem\xc3\xa4n vuotta Trauma Center: Under the Knife 2 -pelin tapahtumien j\xc3\xa4lkeen, vuonna 2028. Tarina seuraa kirurgeja Markus Vaughn ja Valerie Blaylock. Molemmat ty\xc3\xb6skenteliv\xc3\xa4t Concordia Medical Institutessa, Los Angelesissa, ennen siirtymist\xc3\xa4\xc3\xa4n Montgomery Memorial -sairaalaan Alaskassa. Markus Vaughn avusti Concordiassa Lloyd Wilkensi\xc3\xa4 tutkimuksissaan, kunnes h\xc3\xa4n vahingossa loi Stigman. Kun Lloyd ei suostunut lopettamaan tutkimustaan ja pys\xc3\xa4ytt\xc3\xa4m\xc3\xa4\xc3\xa4n Stigmaa ennen kuin siit\xc3\xa4 tulisi liian vaarallinen, Markus pyysi, ett\xc3\xa4 h\xc3\xa4net siirrett\xc3\xa4isiin Montgomery Memorial -sairaalaan, mukanaan Valerie, joka halusi palavasti oppia Healing Touchin. Tohtori Vaughnin tavoitteena on hioa taitojaan, peruuttaa tehty vahinko ja tuhota Stigma lopullisesti. _NEWLINE_Ollessaan Montgomery Memorial -sairaalassa, kirurgit suorittavat monia leikkauksia monille potilaille - heid\xc3\xa4n joukossaan Miles Hoover, sairaalan johtaja. Er\xc3\xa4\xc3\xa4n\xc3\xa4 p\xc3\xa4iv\xc3\xa4n\xc3\xa4 Montgomery Memorialissa, jaksossa 1-3, miest\xc3\xa4 on ammuttu kiv\xc3\xa4\xc3\xa4rill\xc3\xa4 ja nuori nainen tuo h\xc3\xa4net sairaalalle hoitoon. Miehen leikkauksen j\xc3\xa4lkeen paljastuu, ett\xc3\xa4 naisen nimi on Elena Salazar. H\xc3\xa4n on Markus Vaughnin entinen potilas. Trauma Center: Under the Knife 2 -peliss\xc3\xa4 Markus Vaughn istutti pumpun silloin 13-vuotiaan Elenan haimaan. Pumppuun on kuitenkin tullut toimintah\xc3\xa4iri\xc3\xb6 ja se pit\xc3\xa4\xc3\xa4 korvata uudella. Elena yllytt\xc3\xa4\xc3\xa4 Markus Vaughnia leikkaamaan h\xc3\xa4net, sill\xc3\xa4 h\xc3\xa4n oli alun perinkin se, joka pumpun asensi. Markus suorittaa leikkauksen Elenalle Healing Touchia k\xc3\xa4ytt\xc3\xa4en. My\xc3\xb6hemmin juonessa Salazarista tulee pysyv\xc3\xa4 sairaanhoitaja Vaughnille ja Blaylockille._NEWLINE_Montgomery Memorial on sulkeutumassa ja tohtori Hoover k\xc3\xa4skee heid\xc3\xa4n palata takaisin Concordiaan. Markus on vastentahtoinen takaisin palaamisesta, mutta lopulta h\xc3\xa4n k\xc3\xa4sitt\xc3\xa4\xc3\xa4, ett\xc3\xa4 h\xc3\xa4nell\xc3\xa4 ei ole valinnan varaa. Palatessaan Concordiaan he joutuvat suorittamaan leikkauksen Lloyd Wilkensille, joka sai tartunnan Stigmasta. Tarina saa ik\xc3\xa4v\xc3\xa4n k\xc3\xa4\xc3\xa4nteen, kun professori Wilkens siepataan leikkauksen j\xc3\xa4lkeen ja kaikki kallisarvoinen tieto Stigmasta h\xc3\xa4nen mukanaan. T\xc3\xa4h\xc3\xa4n aikaan Markus Vaughnia ja Valerie Blaylockia pyydet\xc3\xa4\xc3\xa4n liittym\xc3\xa4\xc3\xa4n Caduceusiin, sill\xc3\xa4 heill\xc3\xa4 on arvokasta tietoa Stigmasta. Ensimm\xc3\xa4iset Stigma-tapaukset yritettiin pit\xc3\xa4\xc3\xa4 poissa julkisuudesta, mutta sen olemassaolo paljastuu Miracle Surgery -televisio-ohjelmassa, jossa Elena, Valerie ja Markus esiintyv\xc3\xa4t saadakseen sen lopettamaan l\xc3\xa4hetyksens\xc3\xa4. Ohjelman j\xc3\xa4lkeen Kidman Family sieppaa heid\xc3\xa4t._NEWLINE_Kidman Family on rikollisj\xc3\xa4rjest\xc3\xb6, joka on pannut merkille kirurgien taidot ja Stigman mahdolliset hy\xc3\xb6dyt. Kidman Familyn vankeudessa Blaylock ja Vaughn pakotetaan suorittamaan leikkauksia Stigma-potilaille, joiden kehoon se on tarkoituksella istutettu. Panttivankina olleessaan  Markus paljastaa vihdoin Valerielle ja Elenalle, ett\xc3\xa4 h\xc3\xa4n on syyllinen Stigman syntyyn. Professori Wilkens halusi tulla kuuluisaksi h\xc3\xa4nen ja Markusin ker\xc3\xa4\xc3\xa4m\xc3\xa4ll\xc3\xa4 tiedolla Stigmasta, mutta Vaughn ei halunnut k\xc3\xa4ytt\xc3\xa4\xc3\xa4 niin suurta mahdollista uhkaa rikastuakseen, joten h\xc3\xa4n l\xc3\xa4hti Alaskaan._NEWLINE_Matkustettuaan Etel\xc3\xa4-Amerikkaan hoitaakseen lis\xc3\xa4\xc3\xa4 Stigma-potilaita Valerie, Elena ja Markus l\xc3\xb6yt\xc3\xa4v\xc3\xa4t Kidmanin kuolleena. Heid\xc3\xa4n palatessaan Caduceusiin heille selvi\xc3\xa4\xc3\xa4, ett\xc3\xa4 Cynthia Kazakov, Valerien l\xc3\xa4heinen yst\xc3\xa4v\xc3\xa4, oli suhteessa miehen nimelt\xc3\xa4 Master Vakhushti kanssa, joka suunnitteli Elenalle samanlaista istutetta, joka Cynthialla on. Kyseisess\xc3\xa4 istutteessa on kaukos\xc3\xa4\xc3\xa4din, jolla voitaisiin pys\xc3\xa4ytt\xc3\xa4\xc3\xa4 verenkierto kokonaisuudessaan. Vakhushti suunnitteli asettavansa sellaisen Elenaan, jotta voisi kirist\xc3\xa4\xc3\xa4 Markusia jatkamaan Stigman tutkimista. Poistettuaan laitteen Cynthian elimist\xc3\xb6st\xc3\xa4 he tapaavat Vakhushtin, jolla on Cardia-tyyppinen Stigma. Valerie ja Markus hoitavat viimeisen Stigman ja heille selvi\xc3\xa4\xc3\xa4, ett\xc3\xa4 Vahkushti k\xc3\xa4ytti Cardiaa hoitona. T\xc3\xa4m\xc3\xa4 oli kuitenkin tehnyt h\xc3\xa4nest\xc3\xa4 sosiopaattisen sekop\xc3\xa4\xc3\xa4n. H\xc3\xa4n kuolee tiedostaen v\xc3\xa4\xc3\xa4ryytens\xc3\xa4 vain hieman leikkauksen j\xc3\xa4lkeen ja el\xc3\xa4m\xc3\xa4n palatessa normaaliksi Valerie, Markus ja Elena mietiskelev\xc3\xa4t, miten on heid\xc3\xa4n ty\xc3\xb6ns\xc3\xa4 pelastaa jonkun henki kun sit\xc3\xa4 tarvitaan._NEWLINE_Derek Stiles ja Angela Thompson edellisest\xc3\xa4 Trauma Centerist\xc3\xa4 n\xc3\xa4hd\xc3\xa4\xc3\xa4n t\xc3\xa4ss\xc3\xa4kin peliss\xc3\xa4 jaksossa 7-4 ja nelj\xc3\xa4nness\xc3\xa4 Challenge-teht\xc3\xa4v\xc3\xa4ss\xc3\xa4, jossa Derek ja Angie esittelev\xc3\xa4t Markusille ja Valerielle leikkaussimulaattorin, joka on suunniteltu demonstroimaan sek\xc3\xa4 GUILTia ett\xc3\xa4 Stigmaa sairastavien potilaiden hoitoa.\n_START_SECTION_\nPelin toiminta\n_START_PARAGRAPH_\nPelin toiminta keskittyy, kuten sarjan aiemmissakin osissa, leikkausten tekoon. Peliss\xc3\xa4 k\xc3\xa4ytet\xc3\xa4\xc3\xa4n Nunchuk-ohjainta v\xc3\xa4lineiden valintaan ja Wiin ohjainta niiden k\xc3\xa4ytt\xc3\xa4miseen, esimerkiksi haavojen ompeluun, l\xc3\xa4\xc3\xa4keaineen ruiskuttamiseen, vierasesineiden poistamiseen potilaiden kehosta ja leikkausviiltojen tekemiseen. Pelin useimmissa leikkauksissa on kolme vaikeustasoa: helppo, normaali ja vaikea. Joissakin leikkauksissa vaikeustasoksi on automaattisesti s\xc3\xa4\xc3\xa4detty eritt\xc3\xa4in vaikea._NEWLINE_New Bloodissa uutta on kaksinpeli, jota on mahdollista k\xc3\xa4ytt\xc3\xa4\xc3\xa4 l\xc3\xa4hes kaikkiin leikkauksiin.\n_START_SECTION_\nHealing Touch\n_START_PARAGRAPH_\nHealing Touch (parantava kosketus) on erityinen kyky, joka on vain kaikkein taitavimmilla kirurgeilla. Sit\xc3\xa4 voidaan k\xc3\xa4ytt\xc3\xa4\xc3\xa4 vain kerran leikkauksen aikana. Healing Touchin aikana l\xc3\xa4\xc3\xa4k\xc3\xa4ri pystyy tekem\xc3\xa4\xc3\xa4n asioita, jotka olisivat muuten mahdottomia. Healing Touch kest\xc3\xa4\xc3\xa4 vain jonkin aikaa. Sek\xc3\xa4 Markus Vaughn ett\xc3\xa4 Valerie Blaylock kykenev\xc3\xa4t k\xc3\xa4ytt\xc3\xa4m\xc3\xa4\xc3\xa4n Healing Touchia. Markuksen Healing Touch hidastaa v\xc3\xa4liaikaisesti ajan kulkua ja antaa pelaajalle enemm\xc3\xa4n aikaa suorittaa vaadittavat toimenpiteet. Valerien Healing Touch puolestaan vakauttaa potilaan tilan hetkeksi, jolloin t\xc3\xa4m\xc3\xa4 ei voi kuolla.'